
Maatietopalvelu
Kyselyvastaus
Asiakirjan tunnus: KT1422
Päivämäärä: 13.10.2026
Julkisuus: Julkinen 

Venäjä / Jehovan todistajien tilanne Venäjällä (päivitys vuoden 2023 vastaukseen)
Russia / The Situation of Jehovah's Witnesses in Russia (update to the 2023 response)

Kysymykset
1. Miten Jehovan todistajien tilanne on kehittynyt Venäjällä vuoden 2023 jälkeen?
2. Millaisia viranomaistoimia, syytteitä tai tuomioita Jehovan todistajiin on kohdistettu vuoden 2023 jälkeen?
3. Onko muista oikeudenloukkauksista raportoitu?
Questions
1. How has the situation for Jehovah’s Witnesses evolved in Russia since 2023?
2. What kinds of official measures, charges, or convictions have been directed against Jehovah’s Witnesses since 2023?
3. Have other infringements been reported? 

[bookmark: _Hlk129259295]Miten Jehovan todistajien tilanne on kehittynyt Venäjällä vuoden 2023 jälkeen? 
Jehovan todistajien tilannetta Venäjällä on käsitelty aiemmin maatietopalvelun 23.6.2022 julkaisemassa kyselyvastauksessa ”Venäjä / Jehovan todistajien tilanne Venäjällä 2022 – päivitys”[footnoteRef:1] ja maatietopalvelun 16.1.2023 julkaisemassa kyselyvastauksessa ”Venäjä / Jehovan todistajien tuomiot ja oikeudenloukkaukset kesän 2022 jälkeen”[footnoteRef:2].  [1:  Maahanmuuttovirasto / Maatietopalvelu 23.6.2022.]  [2:  Maahanmuuttovirasto / Maatietopalvelu 16.1.2023.] 

”Poliittisten vankien tuki. Memorial” (ven. Поддержка политзаключённых. Мемориал; transl. Podderžka politzakljutšjonnyh. Memorial; jäljempänä Memorial) -Ihmisoikeusprojektin elokuussa 2026 julkaiseman vuoden 2025 poliittista sortoa ja poliittisia vankeja käsittelevän raportin mukaan venäläiset turvallisuusviranomaiset jatkoivat joidenkin uskontojen seuraajien järjestelmällistä syytteeseenpanoa. Jehovan todistajat ovat toinen niistä ryhmistä, joihin syytteet laajimmin kohdistuvat.[footnoteRef:3] Niistä henkilöistä, jotka lisättiin vuonna 2025 uskonnon vuoksi vainottujen luetteloon[footnoteRef:4], 70 % oli Jehovan todistajia.[footnoteRef:5] Vuonna 2025 Memorial-projektin kirjaamissa ekstremistisiin järjestöihin osallistumista koskevissa tapauksissa syytteet kohdistuivat pääosin Jehovan todistajiin.[footnoteRef:6] [3:  Political Prisoners. Memorial 8/2026, s.110.]  [4:  Memorial on ylläpitänyt vuodesta 2009 lähtien luetteloita venäläisistä poliittisista vangeista. Luettelo jakaantuu kahteen osaan, joista toinen koskee uskonnon vuoksi vangittuja henkilöitä. (Political Prisoners. Memorial 8/2026, s. 8.) ]  [5:  Political Prisoners. Memorial 8/2026, s. 11. ]  [6:  Political Prisoners. Memorial 8/2026, s. 90.] 

Memorial-projektin vuotta 2025 koskevan raportin mukaan valtaosassa tapauksista Jehovan todistajia syytetään ekstremistisen järjestön toiminnan järjestämisestä (rikoslain 282.2. §:n 1. momentti) tai osallistumisesta tällaiseen toimintaan (rikoslain 282.2. §:n 2.momentti). Joskus heitä syytetään myös ekstremistisen järjestön toiminnan rahoittamisesta (rikoslain 282.3. §:n 1. momentti).[footnoteRef:7] Joidenkin lähteiden mukaan joitakin Jehovan todistajia on syytetty myös rikoslain 282.2. §:n 1.1. momentin (rekrytointi tai houkuttelu ekstremistisen järjestön toimintaan) perusteella.[footnoteRef:8] Venäläisen riippumattoman OVD-Info-ihmisoikeusprojektin Jehovan todistajiin kohdistuvia oikeudellisia seuraamuksia seuraavan päivittyvän sivuston[footnoteRef:9] mukaan valtaosassa tapauksista syyte on perustunut rikoslain 282.2. §:ään. Ennen vuotta 2022 keskimääräinen rangaistuksen pituus tämän rikoslain kohdan perusteella oli 4,4 vuotta, vuoden 2022 jälkeen se on ollut 5,5 vuotta. Sivuston mukaan syytteen perusteena on ollut myös rikoslain 282.3. § ja muutamissa tapauksissa syytteenä on ollut alaikäisen ottaminen mukaan rikoksen tekemiseen (rikoslain 150. §)[footnoteRef:10], vihan tai vihamielisyyden lietsominen sekä ihmisarvon loukkaaminen (rikoslain 282. §), alaikäisen kasvatuksesta johtuvien velvollisuuksien laiminlyönti (rikoslain 156. §), julkiset kehotukset ekstremistisiin järjestöihin liittyvien toimien toteuttamiseen (rikoslain 280. §) sekä sellaisen voittoa tavoittelemattoman järjestön perustaminen, joka loukkaa kansalaisten henkilöä ja oikeuksia (rikoslain 239. §).[footnoteRef:11]  [7:  Political Prisoners. Memorial 8/2026, s.112. ]  [8:  Forum 18 13.3.2024; Political Prisoners. Memorial 20.4.2024, s.155.]  [9:  Sivusto päivittyy automaattisesti päivittäin. Sivusto on saatavilla englannin- ja venäjänkielisenä versiona. Vastauksessa on käytetty kumpaakin kieliversiota.]  [10:  Memorial-projektin vuotta 2023 koskevassa raportissa todetaan, että heidän tiedossaan on myös tapauksia, jossa henkilöitä on syytetty alaikäisen houkuttelemisesta rikollisjärjestöön (rikoslain 150. §:n 4. momentti). Yleensä näissä tapauksissa on kyse Jehovan todistajien perheisiin kuuluvista lapsista. (Political Prisoners Memorial 20.4.2024, s. 155.) ]  [11:  ОVD-Info [päiväämätön].] 

Venäläisen informaatio- ja analytiikkakeskus Sovan (ven. Сова) vuonna 2025 julkaiseman ja vuoden 2024 ekstremismin vastaisia toimia käsittelevän raportin mukaan uskonnollinen palvonta (myös verkossa tapahtuva), uskonnollisen kirjallisuuden lukeminen ja siitä keskusteleminen yhdessä muiden kanssa, saarnaaminen ja varojen kerääminen yhteisön tarpeisiin ovat perusteita syyttää Jehovan todistajia kiellettyjen järjestöjen toiminnan jatkamisesta.[footnoteRef:12] Jehovan todistajien eurooppalaisen yhdistyksen ylläpitämällä venäjänkielisellä sivustolla joulukuussa 2023 julkaistussa vuoden 2023 tapahtumia käsittelevässä raportissa todetaan, että rikosjutut aloitetaan tavallisten uskonnonharjoittamistoimien, kuten rukoilun, raamatun lukemisen ja uskonnollisten laulujen esittämisen, perusteella.[footnoteRef:13] Memorial-järjestön raportin mukaan ekstremistisen järjestön toiminnan rahoittamista koskevan syytteen perusteena voi olla mikä tahansa lahjoitus tai lahjoitusten kerääminen seurakunnan tarpeisiin.[footnoteRef:14] Yhdysvaltain ulkoasiainministeriön (USDOS) vuotta 2023 käsittelevän uskonnonvapausraportin mukaan tuomioistuimet ovat tuominneet henkilöitä tavanomaisesta uskonnonharjoittamista sekä uskonnollisten järjestöjen perustoiminnan harjoittamisesta.[footnoteRef:15] [12:  Sova 29.8.2025.]  [13:  Европейская ассоциация Свидетелей Иеговы 27.12.2023.]  [14:  Political Prisoners. Memorial 8/2026, s. 112.]  [15:  USDOS 26.6.2024 s. 23.] 

Yhdysvaltain kansainvälisen uskonnonvapauskomission (United States Commission on International Religious Freedom, lyh. USCIRF) maaliskuussa 2026 julkaiseman raportin mukaan vuonna 2025 Venäjällä oli edelleen noin 190 Jehovan todistajaa tutkintavankeudessa, vangittuina, kotiarestissa tai pakkotyössä uskonnollisen toiminnan vuoksi[footnoteRef:16],  kun komission vuotta 2024 koskevan raportin mukaan vuoden 2024  loppuun mennessä kiinniotettuna, vangittuna tai pakkotyössä oli noin 150 henkilöä.[footnoteRef:17] Vuonna 2023 kotiarestissa, tutkintavankilassa tai vankilassa oli niinikään lähes 150 henkilöä.[footnoteRef:18] Jehovan todistajien eurooppalaisen yhdistyksen tammikuussa 2026 julkaiseman ja vuotta 2025 käsittelevän raportin mukaan edellisten kahdeksan ja puolen vuoden aikana vankeusrangaistuksen kärsineestä yli 500 Jehovan todistajasta 179 on edelleen vankilassa.[footnoteRef:19] Sovan huhtikuussa 2026 julkaiseman omantunnonvapauden haasteita Venäjällä käsittelevän raportin mukaan vuoden 2026 helmikuun lopulla tutkintavankilassa ja rangaistussiirtoloissa oli vähintään 171 Jehovan todistajaa.[footnoteRef:20] OVD-Info-ihmisoikeusprojektin päivittyvän sivuston mukaan vuonna 2023 vankilaan lähetettiin 75 henkilöä, vuonna 2024 85 henkilöä ja vuonna 2025 81 henkilöä. Vuonna 2026 (8.10. mennessä) luku oli 23.[footnoteRef:21] [16:  USCIRF 3/2026, s. 1. ]  [17:  USCIRF 3/2025, s.1.]  [18:  USCIRF 5/2024, s. 1.]  [19:  Европейская ассоциация Свидетелей Иеговы 8.1.2026.]  [20:  Sova 2.4.2026. ]  [21:  ОVD-Info [päiväämätön].] 

Jehovan todistajien yhdistyksen tammikuussa 2026 julkaiseman raportin mukaan kaiken kaikkiaan kahdeksan ja puolen vuoden aikana 665 tuomion saaneesta 215 henkilöä, eli 32 %, sai vankeusrangaistuksen, ja heistä 146 henkilöä, eli 68 %, on tuomittu vähintään 5 vuoden vankeusrangaistukseen.[footnoteRef:22] OVD-Info-projektin päivittyvän sivuston mukaan vuodesta 2014 lähtien annetuista Jehovan todistajien tuomiosta 48 % on ollut ehdollisia, 32 % on saanut vankeusrangaistuksen, 19 %  on saanut sakon, 2 % on määrätty jokin työrangaistuksen muoto ja muutamia henkilöjä on tuomittu poissaolevina tai tuomiosta ei ole tietoa.[footnoteRef:23]  Uskonnonvapaudesta raportoivan Forum 18 -järjestön maaliskuussa 2024 julkaiseman Venäjää koskevan raportin mukaan ehdolliset rangaistukset ovat yleisin rangaistusmuoto ekstremistisen toiminnan järjestämiseen tai siihen osallistumiseen liittyvissä syytteissä.[footnoteRef:24] Memorial-ihmisoikeusprojektin elokuussa 2026 julkaiseman raportin mukaan viime vuosina Jehovan todistajien saama enimmäisrangaistus on ollut 8 vuotta vankeutta ja yleisin vankeusrangaistus on ollut 6 vuotta, joka on langetettu ainakin 48 henkilölle.[footnoteRef:25] Eri lähteiden raportoimien vuosittaisten rikosjuttujen, syytteiden ja tuomioiden lukumääriä käsitellään kysymyksessä 2.  [22:  Европейская ассоциация Свидетелей Иеговы 8.1.2026.]  [23:  OVD-Info [päiväämätön].]  [24:  Forum 18 13.3.2024.]  [25:  Political Prisoners. Memorial 8/2026, s. 113. Lähteessä ei mainita, mihin vuosiin luvut viittaavat.] 

Forum 18 -järjestön maaliskuussa 2024 julkaiseman Venäjää koskevan raportin mukaan korkeimman oikeuden lokakuussa 2021 antamalla ekstremismilainsäädännön soveltamista koskevalla ohjeistuksella[footnoteRef:26] ei näytä olleen käytännössä minkäänlaista vaikutusta niiden Jehovan todistajien tuomioiden määrään, joita on syytetty kielletyn ekstremistisen järjestön toiminnan järjestämisestä tai siihen osallistumisesta. Tuomioistuimet ovat lähes poikkeuksetta antaneet langettavia tuomioita rikosasioissa Jehovan todistajia vastaan, ja valituksista on hylätty enemmän kuin hyväksytty. Syyttäjät riitauttavat jatkuvasti jokaisen sellaisen päätöksen, jonka ylemmät tuomioistuimet tekevät syytettyjen eduksi. Jehovan todistajien asianajajat kertoivat Forum 18 -järjestölle kesäkuussa 2023, että puolustus viittaa jokaisessa tapauksessa korkeimman oikeuden ohjeisiin, mutta tuomarit sivuuttavat ne täysin.[footnoteRef:27]  [26:  Venäjän korkein oikeus kehotti vuonna 2021 tuomareita selvittämään syytetyn konkreettiset toimet kielletyn järjestön toiminnan jatkamisen yhteydessä ja totesi, että toimet, jotka ”koostuvat yksinomaan omantunnonvapauden ja uskonnonvapauden käyttämisestä …eivät sinänsä muodosta rikosta… jos niissä ei ole merkkejä ekstremismistä” (Forum 18 13.3.2024).]  [27:  Forum 18 13.3.2024. ] 

Memorial-projektin vuotta 2023 käsittelevän raportin mukaan syyttäjä vaatii Jehovan todistajille säännönmukaisesti vankeusrangaistusta. Tuomioistuimien päätösten perustelut ovat epäselvät. On kuitenkin ollut useita tapauksia, joissa tuomarit eivät ole noudattaneet syyttäjän vaatimusta ja ovat määränneet lievemmän rangaistuksen, kuten ehdollisen rangaistuksen tai sakkoja. Niitä, joita on syytetty ekstremistiseen järjestöön osallistumisesta (rikoslain 282.2. §:n 2. momentti) ilman lisäsyytteitä, ei ole pääsääntöisesti tuomittu vankeusrangaistukseen[footnoteRef:28]. On kuitenkin tapauksia, joissa on annettu ankarampia rangaistuksia kuin mitä syyttäjä oli vaatinut. Esimerkiksi Tšeljabinskissa henkilö tuomittiin seitsemän vuoden vankeusrangaistukseen, vaikka syyttäjä oli vaatinut kuutta vuotta.[footnoteRef:29] [28: Tuoreemmissa käytetyissä lähteissä ei ole mainintaa siitä, onko rangaistuskäytäntö muuttunut. ]  [29:  Political Prisoners. Memorial 20.4.2024, s. 157.] 

OVD-infon sivuston mukaan Jehovan todistajien saamista tuomioista 88 % on pysynyt muuttumattomina.[footnoteRef:30] Memorial-järjestön vuotta 2023 koskevan raportin mukaan tuomiot pääsääntöisesti vahvistetaan muutoksenhaku- ja kassaatiotuomioistuimessa.[footnoteRef:31] Memorial-järjestön vuotta 2025 koskevan raportin mukaan jossain tapauksissa Jehovan todistajat saattavat joutua käymään läpi oikeudenkäynnin useaan kertaan ja uudessa oikeudenkäynnissä rangaistusta saatetaan koventaa. On myös yleistä, että tuomiota kovennetaan merkittävästi muutoksenhakuvaiheessa, mukaan lukien muuttamalla ehdollinen rangaistus vankeusrangaistukseksi. Raportin mukaan vuonna 2025 Udmurtiassa kahden henkilön ehdolliset rangaistukset muutettiin valitusvaiheessa 6 ja 6,5 vuoden vankeusrangaistuksiksi ja Tambovin alueella 6,5 vuoden ehdollinen rangaistus vastaavaksi vankeudeksi. Harvinaisissa tapauksissa rangaistusta lievennettiin valitusvaiheessa huolimatta syyttäjän yrityksistä koventaa tuomiota, mutta tällaisissa tapauksissa rangaistusaikaa lyhennettiin useimmiten vain hieman.[footnoteRef:32] Vuotta 2024 koskevassa raportissa todetaan, että muutoksenhaku johti sekä lievempiin että kovempiin tuomioihin.[footnoteRef:33] [30:  OVD-Info [päiväämätön].]  [31:  Political Prisoners. Memorial 20.4.2024, s. 159.]  [32:  Political Prisoners. Memorial 8/2026, s. 113.]  [33:  Political Prisoners. Memorial 21.5.2025, s. 114.] 

Memorial-projektin raportissa huomautetaan, että jotkut Jehovan todistajat joutuvat uskonsa vuoksi rikosoikeudelliseen syytteeseen toisenkin kerran.[footnoteRef:34] Jehovan todistajien eurooppalaisen yhdistyksen vuotta 2025 käsittelevän raportin mukaan henkilö saattaa joutua uudestaan syytteeseen ollessaan ehdonalaisessa tai vankeudessa. Raportin mukaan monien Jehovan todistajien oikeusprosessit ovat myös muuttuneet kehämäisiksi: asiat palautetaan syyttäjälle, minkä jälkeen oikeudenkäynti alkaa alusta, valitukset kumoavat päätökset, tuomarit jääväävät itsensä ja tuomion odottaminen venyy vuosiksi.[footnoteRef:35]  [34:  Political Prisoners. Memorial 8/2026, s. 113.]  [35:  Европейская ассоциация Свидетелей Иеговы 8.1.2026.] 

OVD-Infon ylläpitämän sivuston mukaan rikosjutut jakautuvat maan eri alueille epätasaisesti: sortotoimien intensiteetti ei OVD-Infon mukaan riipu uskovaisten aktiivisuudesta, vaan paikallisten turvallisuuspalvelu FSB:n osastojen ja ektremismin vastaisten keskuksien aloitteellisuudesta.[footnoteRef:36] [36:  ОVD-Info [päiväämätön].] 

Millaisia viranomaistoimia, syytteitä tai tuomioita Jehovan todistajiin on kohdistettu vuoden 2023 jälkeen?
Viranomaistoimet, syytteet ja tuomiot vuosina 2023–2026
Jehovan todistajia kohtaan avatuista rikostutkinnoista ja heidän saamistaan tuomioista vuositasolla on saatavilla tietoa sekä Jehovan todistajien eurooppalaisen järjestön sivustolla julkaistuista että Sovan julkaisemista raporteista. Sovan mukaan näiden kahden lähteen laskentamenetelmät poikkeavat toisistaan ainakin aloitettujen rikosasioiden osalta.[footnoteRef:37] Myös OVD-Info ylläpitää päivittäin automaattisesti päivitettyä tietokantaa Jehovan todistajiin kohdistetuista oikeudellisista seuraamuksista.[footnoteRef:38] Memorial-projektin vuotta 2023 käsittelevässä raportissa todetaan, että tietojen kerääminen Jehovan todistajien syytteeseen asetettujen henkilöiden tarkasta lukumäärästä on hankalaa, sillä ainoa yksinomaan tähän aiheeseen keskittyvä tietolähde on ”Jehovan todistajat. Oikeudellinen tilanne Venäjällä” -verkkosivusto. Sivuston tilastoihin sisältyvät vain ne henkilöt, jotka kutsuvat itseään edelleen tämän uskontokunnan uskoviksi sen jälkeen, kun rikosasia on pantu vireille. Tilastoihin eivät sisälly ihmiset, jotka ovat luopuneet uskostaan kuulustelujen aikana, poistuneet maasta, etsintäkuulutettu, eivätkä muut syytetyt, kuten esimerkiksi uskovaisten sukulaiset. Memorial-projekti pyrkii keräämään syytetyistä tietoa mutta tämä on mahdollista vain, jos syytettyjen nimet ja rikosjuttujen olosuhteet ovat julkisia. Lisäksi Memorialin mukaan heidän tietonsa saattavat päivittyä hitaammin ja olla epätarkempia kuin Jehovan todistajien verkkosivustolla.[footnoteRef:39] [37:  Сова 18.3.2024. ]  [38:  ОVD-Info [päiväämätön]. ]  [39:  Political Prisoners. Memorial 20.4.2024, s. 155–156. ] 

[bookmark: _Hlk240553321]Vuosi 2023
Sova-keskuksen vuotta 2023 käsittelevän raportin mukaan Jehovan todistajia vastaan suunnattu sortokampanja jatkui koko maassa koko vuoden ajan ja jopa kiihtyi edelliseen vuoteen verrattuna. [footnoteRef:40] [40:  Сова 18.3.2024; Sova 2.5.2024. ] 

OVD-Infon päivittyvän tietokannan mukaan vuonna 2023 uusia rikosasioita aloitettiin 115 Jehovan todistajaa vastaan.[footnoteRef:41] Sova-keskuksen vuotta 2023 käsittelevän raportin[footnoteRef:42] mukaan vuonna 2023 vähintään 107 henkilöä kohtaan nostettiin uusia rikossyytteitä koskien kiellettyjen Jehovan todistajien järjestöjen toiminnan jatkamista ja niiden rahoittamista (rikoslain 282.2. ja 282.3. §).[footnoteRef:43] Sovan raportissa todetaan, että Jehovan todistajien omien tilastojen mukaan vuonna 2023 rikosasioita aloitettiin 83 henkeä kohtaan.[footnoteRef:44] Jehovan todistajien venäjänkielisellä sivustolla joulukuussa 2024 julkaistun tiedon mukaan vuonna 2023 rikosasioita aloitettiin 100 henkilöä kohtaan.[footnoteRef:45] Memorial-projektin mukaan heidän tiedossaan on 105 uutta syytettyä vuonna 2023.[footnoteRef:46]  [41:  ОVD-Info [päiväämätön].]  [42:  Sova julkaisee raportit sekä venäjän- että englanninkielisinä versioina. Vastauksessa on käytetty molempia kieliversioita Sova-keskuksen raporteista. ]  [43:  Сова 18.3.2024; Sova 2.5.2024. ]  [44:  Сова 18.3.2024; Sova 2.5.2024.]  [45:  Европейская ассоциация Свидетелей Иеговы 23.12.2024.]  [46:  Political Prisoners. Memorial 20.4.2024, s. 156.] 

Sovan raportin mukaan voidaan todeta, että sellaisten henkilöiden lukumäärä, joita kohtaan avattiin rikosjuttu, kasvoi jonkin verran vuonna 2023 edellisvuoteen verrattuna. Raportissa huomautetaan myös, että vuonna 2023 tyypillisiä olivat samalla alueella asuviin henkilöihin kohdistuvien yksittäisten rikosjuttujen ryppäät sekä ryhmäjutut, joissa kohteena oli kerralla noin kymmenen henkilöä. Noin kolmasosa vuonna 2023 rikosoikeudelliseen vastuuseen asetetuista oli naisia. Noin 20 oli ikääntyneitä, joista vanhin oli 85-vuotias.[footnoteRef:47] [47:  Сова 18.3.2024; Sova 2.5.2024.] 

OVD-Infon päivittyvän sivuston mukaan vuonna 2023 annettiin langettavia tuomioita 141 Jehovan todistajalle.[footnoteRef:48] Sovan tietojen mukaan vuonna 2023 annettiin vähintään 74 langettavaa tuomiota[footnoteRef:49] 156 Jehovan todistajaa vastaan. Tuomioista jäi voimaan 72 (153 henkilöä).[footnoteRef:50]  Sovan tuoreemman, vuonna 2025 julkaistun raportin mukaan vuonna 2023 voimaan jääneitä langettavia tuomioita annettiin yhteensä 71 ja ne koskivat 149 henkilöä.[footnoteRef:51] Jehovan todistajien eurooppalaisen yhdistyksen tiedon mukaan vuoden aikana tuomioistuimet antoivat päätöksen 147 Jehovan todistajan asiassa.[footnoteRef:52]  [48:  ОVD-Info [päiväämätön].]  [49:  Tuomiot annettiin rikoslain 282.2 §:n sekä 282.3 §:n nojalla. Rikoslain 282.3 § sisältyi 24 henkilön syytteeseen yhdessä 282.2. §:n kanssa, ja yhden henkilön kohdalla se oli syytteen ainoa peruste (Сова 18.3.2024; Sova 2.5.2024).]  [50:  Сова 18.3.2024; Sova 2.5.2024]  [51:  Сова 14.7.2025; Sova 29.8.2025.]  [52:  Европейская ассоциация Свидетелей Иеговы 27.12.2023.] 

Jehovan todistajien sivuston mukaan 147 henkilöstä 47 tuomittiin vankeuteen. 33 hengen rangaistussiirtolatuomion pituus oli 6 vuotta tai enemmän. Pisin tuomio oli 8 vuotta.[footnoteRef:53] Sova-keskuksen mukaan vankeusrangaistus määrättiin 153 tuomitusta 48 henkilölle, joista 33 lähetettiin rangaistussiirtolaan. Suurin osa sai 6-7 vuoden ja yksi 8 vuoden tuomion[footnoteRef:54].[footnoteRef:55]. Sova-keskuksen mukaan tuomioistuimet määräsivät 2 henkilölle 3 vuotta pakkotyötä (ven. принудительные работы; translit. prinuditelnyje raboty), mikä oli ensimmäinen kerta, kun tällainen rangaistus määrättiin Jehovan todistajille. Ehdollisen vankeusrangaistuksen sai 80 syytettyä, joista 43 sai 6–8 vuoden pituisen rangaistuksen. 22 henkilön pääasiallinen rangaistus oli sakko.[footnoteRef:56]  OVD-Infon sivuston mukaan puolestaan 141 tuomiosta 75 oli ehdollisia ja työrangaistuksen[footnoteRef:57] sai yksi henkilö. Sakot sai 22 henkilöä.[footnoteRef:58] [53:  Европейская ассоциация Свидетелей Иеговы 27.12.2023.]  [54:  Vuoden 2023 ankarin rangaistus, joka oli 8 vuotta vankeutta, määrättiin Vladivostokista kotoisin olevalle henkilölle, joka vuonna 2021 vapautettiin kokonaan syytteistä, mutta myöhemmin vapauttava tuomio kumottiin ja asia lähetettiin uudelleen käsiteltäväksi (Сова 18.3.2024).]  [55:  Сова 18.3.2024; Sova 2.5.2024.]  [56:  Сова 18.3.2024; Sova 2.5.2024.]  [57:  OVD-Infon tilastot sisältävät kolme erillistä rangaistusmuotoa: engl. correctional labour (ven. исправительные работы, translit. ispravitelnyje raboty), engl. compulsory labour (ven. принудительные работ), translit. prinuditelnyje raboty), engl. obligatory labour (ven. обязательные работы, translit. objazatelnyje raboty). ]  [58:  ОVD-Info [päiväämätön].] 

Vuonna 2023 annettiin vain yksi vapauttava tuomio, joka kumottiin valituskäsittelyssä. Tämän jälkeen asia palautettiin uuteen käsittelyyn.[footnoteRef:59] Jehovan todistajien sivustolla julkaistussa artikkelissa mainitaan, että yksi vuoden 2023 merkittävimmistä trendeistä oli Jehovan todistajille annettujen vapauttavien tuomioiden kumoaminen.[footnoteRef:60]  [59:  Сова 18.3.2024; Sova 2.5.2024; Political Prisoners. Memorial 20.4.2024, s. 160.]  [60:  Европейская ассоциация Свидетелей Иеговы 27.12.2023.] 

Sova-keskuksen mukaan yksi henkilö vapautettiin rikosoikeudellisesta vastuusta ja neljää (viittä henkilöä koskevaa) tuomiota lievennettiin merkittävästi valitusvaiheessa.[footnoteRef:61] Myös Memorial-projektin raportissa mainitaan tapauksia, joissa vankeusrangaistuksia oli lievennetty. Esimerkiksi Stavropolin aluepiirissä kahden Jehovan todistajan 6 vuoden ja 2 kuukauden rangaistussiirtolatuomion ja 4 vuoden ja 2 kuukauden ei vangittuna suoritettava pakkotyörangaistus vaihdettiin samanpituisiksi ehdollisiksi rangaistuksiksi.[footnoteRef:62]  [61:  Сова 18.3.2024; Sova 2.5.2024.]  [62:  Political Prisoners. Memorial 20.4.2024, s. 160. ] 

Jehovan todistajien venäjänkielisellä sivustolla joulukuussa 2023 julkaistun ja kyseistä vuotta koskevan yhteenvedon mukaan venäläisten Jehovan todistajien luona tehtiin yli 2 000 etsintää 183 osoitteessa. 43 henkeä pidätettiin, ja heistä 15 oli jonkin aikaa tai on edelleen tutkintavankilassa. Vuonna 2023 lisättiin 73 Jehovan todistajaa Venäjän rahoitusvalvontaviraston (ven. Росфинмониторинг; translit. Rosfinmonitoring) ylläpitämälle terroristien ja ekstremistien listalle.[footnoteRef:63]  [63:  Европейская ассоциация Свидетелей Иеговы 27.12.2023.] 

Venäjän pääsyyttäjänvirasto lisäsi lokakuussa 2023 Jehovan todistajien amerikkalaisen, saksalaisen ja ukrainalaisen järjestön ei-toivottujen järjestöjen rekisteriin. OVD-Info-projektin mukaan tämä rajoittaa uskovaisten yhteydenpitoa Venäjän sisällä entisestään ja lisää heihin kohdistuvan sorron riskiä.[footnoteRef:64] [64:  ОVD-Info [päiväämätön].] 

Vuosi 2024
Vuonna 2024 OVD-Info-järjestö[footnoteRef:65], Sova-keskus[footnoteRef:66] sekä Jehovan todistajien eurooppalainen yhdistys[footnoteRef:67] raportoivat uusien rikosjuttujen osallisiksi/syytetyiksi joutuneiden[footnoteRef:68] henkilöiden määrän vähenemisestä vuoteen 2023 verrattuna. OVD-Infon tietokannan mukaan vuonna 2024 uusia rikosjuttuja aloitettiin 49 henkilöä vastaan, kun luku vuonna 2023 oli 115.[footnoteRef:69] Lukumäärä väheni näin ollen 57 %. Myös Sova-keskuksen tietojen mukaan vuonna 2024 vähintään 49 henkeä joutui syytetyiksi uusissa rikosjutuissa, jotka koskivat kiellettyjen Jehovan todistajien järjestöjen toiminnan jatkamista ja niiden rahoittamista (rikoslain 282.2 ja 282.3 §), kun taas vuonna 2023 syytettyjä oli 107, eli syytteet vähenivät 55 %.[footnoteRef:70] Jehovan todistajien venäjänkielisellä sivustolla joulukuussa 2024 julkaistun ja kyseistä vuotta koskevan artikkelin mukaan uusien rikosjuttujen osallisina oli 41 henkeä.[footnoteRef:71] Sovan raportissa huomautetaankin, että Jehovan todistajien omien tietojen mukaan aloitettujen rikosasioiden määrä laski vuonna 2024 vielä enemmän, 60 %, edellisvuoteen verrattuna.[footnoteRef:72] Memorial-projektin vuotta 2024 koskevan raportin mukaan vuonna 2024 noin 50 henkilöä syytettiin osallisuudesta Jehovan todistajiin.[footnoteRef:73]   [65:  ОVD-Info [päiväämätön].]  [66:  Сова 14.7.2025; Sova 29.8.2025.]  [67:  Европейская ассоциация Свидетелей Иеговы 23.12.2024; Сова 14.7.2025; 29.8.2025.]  [68:  Eri lähteet käyttävät eri termejä raportoidessaan rikosjuttuihin osallisina olevista henkilöistä, ja samat lähteet käyttävät eri termejä eri kieliversioissaan samoista luvuista raportoidessaan. Venäjänkielisissä lähteissä, ensimerkiksi Sovan ja Jehovan todistajien yhdistyksen venäjänkielisessä raporteissa, käytetään usein termiä rikosjuttuun osallisena oleva henkilö (ven. фигурант уголовного дела; translit. figurant ugolovnogo dela). Sovan englanninkielisessä raportissa termi käännetään yksiselitteisimmin vastaajaksi tai syytetyksi (engl. defendant). ]  [69:  ОVD-Info [päiväämätön].]  [70:  Сова 14.7.2025; Sova 29.8.2025.]  [71:  Европейская ассоциация Свидетелей Иеговы 23.12.2024.]  [72:  Сова 14.7.2025; Sova 29.8.2025.]  [73:  Political Prisoners. Memorial 21.5.2025, s. 115.] 

OVD-Infon päivittyvän sivuston mukaan vuonna 2024 langettavan tuomion sai 121 Jehovan todistajaa.[footnoteRef:74] Sovan raportin mukaan vuonna 2024 annettiin vähintään 55 langettavaa tuomiota 126 Jehovan todistajalle.[footnoteRef:75] Jehovan todistajien mukaan tuomioita annettiin 116 henkilölle.[footnoteRef:76] Memorial-projektin vuotta 2024 koskevan raportin mukaan vuonna 2024 tuomittiin yli 120 henkilöä. [footnoteRef:77]  Sova-keskuksen mukaan tuomiot annettiin rikoslain 282.2. §:n sekä 282.3. §:n nojalla. Rikoslain 282.3. § mainittiin syytteessä 24 henkilön kohdalla yhdessä 282.2. §:n kanssa, ja yhden kohdalla se oli ainoa tuomion peruste. Yksi henkilö Kabardi-Balkariasta[footnoteRef:78] vapautettiin syytteistä. Yksi tapaus hylättiin syytetyn kuoleman vuoksi.[footnoteRef:79]   [74:  ОVD-Info [päiväämätön].]  [75:  Сова 14.7.2025; Sova 29.8.2025.]  [76:  Европейская ассоциация Свидетелей Иеговы 23.12.2024.]  [77:  Political Prisoners. Memorial 21.5.2025, s. 114.]  [78:  Jehovan todistajien vuotta 2024 koskevan raportin mukaan Kabardi-Balkaria on ainoa Venäjän alue, jossa Jehovan todistajille annetut vapauttavat tuomiot on pantu täytäntöön (Европейская ассоциация Свидетелей Иеговы 23.12.2024).]  [79:  Сова 14.7.2025; Sova 29.8.2025.] 

Jehovan todistajien eurooppalaisen yhdistyksen edustajan Jaroslav Sivulskin mukaan vuoden 2024 aikana vankeusrangaistuksen sai vähemmän ihmisiä, mutta tuomiot olivat ankarampia. Kolme henkeä tuomittiin Habarovskissa vuonna 2024 ennätyspitkiin vankeusrangaistuksiin rangaistussiirtolassa (8 vuotta ja 6kk, 8 vuotta ja 4kk sekä 8 vuotta ja 2kk). Muutoksenhakutuomioistuin muutti kuitenkin heidän tuomionsa 3 kuukauden kuluttua ehdolliseksi vankeusrangaistukseksi, jonka kesto oli lyhyempi. Näin ollen vuonna 2024 pisin vankeustuomio oli 8 vuotta.[footnoteRef:80] Myös Sovan mukaan yhden henkilön tuomion pituus oli 8 vuotta.[footnoteRef:81]  Memorial-projektin mukaan 120 henkilöstä ainakin 35 sai vankeusrangaistuksen.[footnoteRef:82] Jehovan todistajien tietojen mukaan 116 tuomitusta henkilöstä 43 tuomittiin vankeusrangaistukseen.[footnoteRef:83]  Sovan tietojen mukaan vankeusrangaistus määrättiin 126 tuomitusta 37 henkilölle.[footnoteRef:84] Myös OVD-Infon mukaan 121 tuomiosta 37 oli vankeusrangaistuksia.[footnoteRef:85]  Memorial-projektin mukaan vankeusrangaistukset vaihtelivat 2–8,5 vuoden välillä.[footnoteRef:86] Jehovan todistajien mukaan 24 henkilöä sai yli 5 vuoden tuomion ja 9 henkeä määrättiin pakkotyöhön (ven. принудительные работы; translit. prinuditelnyje raboty).[footnoteRef:87] Sovan mukaan 25 lähetettiin rangaistussiirtolaan 6–7 vuodeksi ja tuomioistuimet määräsivät 10 henkilölle pakkotyötä, 9 tapauksessa 2–2,5 vuodeksi ja yhdelle 4,5 vuodeksi.[footnoteRef:88] Sovan mukaan ehdollisen vankeusrangaistuksen sai 55 syytettyä, joista 14 henkilöllä rangaistuksen kesto oli 6–7,5 vuotta. 23 henkilön pääasiallinen rangaistus oli sakko.[footnoteRef:89] OVD-Infon mukaan ehdollisia rangaistuksia oli 53, työrangaistuksen sai 7 henkilöä ja sakot määrättiin 22 henkilölle.[footnoteRef:90] Yhden tuomitun rangaistuksesta Sova-keskuksella ja OVD-Infolla ei ole tietoa.[footnoteRef:91] [80:  Европейская ассоциация Свидетелей Иеговы 23.12.2024.]  [81:  Сова 14.7.2025; Sova 29.8.2025.]  [82:  Political Prisoners. Memorial 21.5.2025, s. 114.]  [83:  Европейская ассоциация Свидетелей Иеговы 23.12.2024.]  [84:  Сова 14.7.2025; Sova 29.8.2025.]  [85:  OVD-Info [päiväämätön].]  [86:  Political Prisoners. Memorial 21.5.2025, s. 114.]  [87:  Европейская ассоциация Свидетелей Иеговы 23.12.2024.]  [88:  Сова 14.7.2025; Sova 29.8.2025.]  [89:  Сова 14.7.2025; 29.8.2025.]  [90:  ОVD-Info [päiväämätön].]  [91:  Сова 14.7.2025; Sova 29.8.2025; ОVD-Info [päiväämätön].] 

Jehovan todistajien venäjänkielisellä sivustolla joulukuussa 2024 julkaistun ja kyseistä vuotta koskevan yhteenvedon mukaan 1.1.2024–16.12.2024 välisenä aikana vähintään 96 etsintää Jehovan todistajien kotona. Eniten (17) etsintöjä tehtiin Venäjän laittomasti haltuun ottamalla Krimillä.[footnoteRef:92]  [92:  Европейская ассоциация Свидетелей Иеговы 23.12.2024.] 

Vuosi 2025
Sekä OVD-Info-projekti[footnoteRef:93], Sova-keskus[footnoteRef:94] että Jehovan todistajien eurooppalainen yhdistys[footnoteRef:95] raportoivat rikosjutuissa osallisina olevien henkilöiden (tai henkilöiden määrän, joita vastaan rikosjuttu on aloitettu) määrän kasvusta vuonna 2025 edellisvuoteen verrattuna. Jehovan todistajien yhdistyksen artikkelin mukaan vuonna 2025 kasvoivat myös etsintöjen ja uskoviin kohdistuneiden väkivaltatapausten määrä.[footnoteRef:96] OVD-Infon mukaan vuonna 2025 uusia rikosjuttuja aloitettiin 65 henkilöä vastaan, kun luku vuonna 2024 oli 49.[footnoteRef:97] Sovan vuonna 2026 julkaisemassa raportissa todetaan, että heidän tietoonsa on tullut vuonna 70 henkilöä, joita vastaan avattiin rikosjuttu vuonna 2025. Luku on enemmän kuin edellisvuonna (49), mutta merkittävästi vähemmän kuin vuonna 2023 (107).[footnoteRef:98] Jehovan todistajien tammikuussa 2026 julkaiseman vuotta 2025 koskevan raportin mukaan rikosjuttujen osallisina olevien henkilöiden määrä kasvoi: vuonna 2025 heitä oli 61, verrattuna edellisvuoden 53 henkilöön.[footnoteRef:99] Memorial-projektin mukaan vuonna 2025 aloitettiin rikosoikeudenkäynti 50 henkilöä kohtaan.[footnoteRef:100] [93:  ОVD-Info [päiväämätön].]  [94:  Сова 8.4.2026; Sova 20.5.2026.]  [95:  Европейская ассоциация Свидетелей Иеговы 8.1.2026.]  [96:  Европейская ассоциация Свидетелей Иеговы 8.1.2026.]  [97:  ОVD-Info [päiväämätön].]  [98:  Сова 8.4.2026; Sova 20.5.2026.]  [99:  Европейская ассоциация Свидетелей Иеговы 8.1.2026.]  [100:  Political Prisoners. Memorial 8/2026, s.113.] 

OVD-Infon päivittyvän sivuston mukaan vuonna 2025 langettavia tuomioita annettiin 121 Jehovan todistajalle, luku oli sama kuin edellisvuonna.[footnoteRef:101] Sovan vuonna 2026 julkaiseman raportin mukaan vuonna 2025 keskuksen tiedossa oli 66 langettavaa tuomiota, jotka koskivat 124 Jehovan todistajaa, joita syytettiin kiellettyjen järjestöjen toiminnan jatkamista ja joissain tapauksessa järjestöjen rahoittamisesta. Myös Sovan raportin mukaan tilanne säilyi käytännössä muuttumattomana verrattuna edellisvuoteen, jolloin tuomioita annettiin 126 henkilölle ja yksi vapautettiin syytteistä.[footnoteRef:102] Jehovan todistajien vuotta 2025 koskevan raportin mukaan kyseisenä vuonna tuomittiin 125 henkeä.[footnoteRef:103] Memorial-projektin mukaan vuonna 2025 tuomittiin 118 Jehovan todistajaa.[footnoteRef:104] Sekä Sovan että Jehovan todistajien raportin mukaan vuonna 2025 38 henkilöä sai vankeusrangaistuksen[footnoteRef:105], OVD-Infon mukaan 37 henkilöä[footnoteRef:106]. Sovan mukaan näistä 29 henkilön vankeusrangaistuksen pituus oli 5 vuotta tai enemmän.[footnoteRef:107] Jehovan todistajien mukaan vankeusrangaistuksen saaneista 30 henkilöä, eli lähes 80 %, sai yli 5 vuoden tuomion ja neljä henkilöä sai pisimmän, 7 vuoden rangaistusiirtolarangaistuksen.[footnoteRef:108] Sekä Jehovien todistajien että Sovan raporteissa todetaan 49 henkilön saaneen ehdollisen tuomion.[footnoteRef:109] Jehovan todistajien mukaan 37 hengelle ja Sovan mukaan 36 hengelle määrättiin sakko.[footnoteRef:110] OVD-infon mukaan ehdollisia rangaistuksia annettiin 45 ja sakot annettiin 38 henkilölle.[footnoteRef:111] [101:  OVD-Info [päiväämätön].]  [102:  Сова 8.4.2026; Sova 20.5.2026. ]  [103:  Европейская ассоциация Свидетелей Иеговы 8.1.2026.]  [104:  Political Prisoners. Memorial 8/2026, s.113.]  [105:  Европейская ассоциация Свидетелей Иеговы 8.1.2026; Сова 8.4.2026; Sova 20.5.2026.]  [106:  ОVD-Info [päiväämätön].]  [107:  Сова 8.4.2026; Sova 20.5.2026.]  [108:  Европейская ассоциация Свидетелей Иеговы 8.1.2026.]  [109:  Европейская ассоциация Свидетелей Иеговы 8.1.2026; Сова 8.4.2026; Sova 20.5.2026.]  [110:  Европейская ассоциация Свидетелей Иеговы 8.1.2026; Сова 8.4.2026; Sova 20.5.2026.]  [111:  ОVD-Info [päiväämätön].] 

Sovan raportissa nostetaan esille se, että kielletyn järjestön toiminnan rahoittaminen oli syytteenä vain 4 rikosjutussa, kun vuonna 2024 sitä käytettiin perusteena 25 rikosjutussa. Yksi juttu hylättiin syytetyn kuoleman vuoksi.[footnoteRef:112] [112:  Сова 8.4.2026; Sova 20.5.2026.] 

Jehovan todistajien raportin mukaan vuonna 2025 etsintöjä tehtiin 107, mikä on 5 enemmän kuin edellisvuonna.[footnoteRef:113]  [113:  Европейская ассоциация Свидетелей Иеговы 8.1.2026.] 

Jehovan todistajien eurooppalaisen yhdistyksen tammikuussa 2026 julkaiseman raportin mukaan vuoden 2025 aikana voimistunut uusi suuntaus on Jehovan todistajien kansalaisuuden menettäminen. Henkilön kansalaisuus mitätöidään pian tuomion tultua voimaan, jos ekstremismisyytteen perusteella tuomion saaneen henkilön kansalaisuus on hankittu. Raportin mukaan ainakin 12 henkilöä on joutunut tällaiseen tilanteeseen.[footnoteRef:114] Forum 18 -järjestön helmikuussa 2026 julkaiseman artikkelin mukaan niistä 12 Jehovan todistajasta, joiden kansalaisuus on peruutettu, viisi on jo karkotettu Venäjältä tai lähtenyt maasta. Vuonna 2021 kansalaisuus peruttiin kahdelta Jehovan todistajalta, yhdeltä vuonna 2023, kahdelta vuonna 2024 ja seitsemältä vuonna 2025. Jehovan todistajia edustavat lakimiehet kertovat artikkelissa, että tällä hetkellä jokaiselta tuomituista Jehovan todistajista, jotka olivat aiemmin saaneet Venäjän kansalaisuuden, on joko jo riistetty kansalaisuus tai sen peruuttaminen on vireillä. Maita, joissa he ovat syntyneet tai joiden kansalaisia he ovat aiemmin olleet, ovat muun muassa Uzbekistan, Turkmenistan, Kazakstan, Georgia, Valko-Venäjä ja Ukraina. Kolmen henkilön tiedetään jääneen kansalaisuudettomiksi sillä hetkellä, kun heidän Venäjän kansalaisuutensa peruutettiin, kun taas neljällä oli edelleen toisen maan kansalaisuus. Viiden muun henkilön tilanne on tuntematon.[footnoteRef:115]  [114:  Европейская ассоциация Свидетелей Иеговы 8.1.2026.]  [115:  Forum 18 27.2.2026.] 

Vuosi 2026 (syksyyn 2026 mennessä)
Memorial-ihmisoikeusprojektin vuoden 2026 toisen neljänneksen kattavan barometrin mukaan Jehovan todistajien vastaiset toimet ovat laajentuneet Venäjällä ja sorto on ”kiihtymässä merkittävästi”, mikä näkyi jo vuoden ensimmäisellä neljänneksellä.[footnoteRef:116] Vuoden 2026 tammikuun ja syyskuun välisenä aikana uusia syytteitä nostettiin 91, kun vuonna 2025 samalla ajanjaksolla luku oli 45. Memorial-projektin mukaan on epäselvää, miksi rikoslain 282.2. §:n nojalla tehdyt syytteet ovat kasvaneet vuonna 2026.[footnoteRef:117] OVD-Infon päivittyvän tietokannan mukaan vuonna 2026 (tilanne 8.10.2026) uusia rikosjuttuja on puolestaan aloitettu 46 henkilöä kohtaan ja tuomittuja on 30.[footnoteRef:118] Jehovan todistajien venäjänkielisen sivuston mukaan ajanjaksolla 1.1.2026–9.9.2026 on aloitettu rikosjuttu 56 henkeä kohtaan.[footnoteRef:119] Lähteistä ei löydy tietoa siitä, miksi luvut eroavat toisistaan.  [116:  Political Prisoners. Memorial 7.7.2026, s. 1; 9.  ]  [117:  Political Prisoners.  Memorial 7.10.2026, s. 11.  ]  [118:  ОVD-Info [päiväämätön].]  [119:  Европейская ассоциация Свидетелей Иеговы [päiväämätön].] 

Vuoden ensimmäisen neljänneksen kattavassa barometrissa kiinnitetään huomiota siihen, että suurin osa syytteistä oli aloitettu vuoden 2026 aikana ja uusia rikosjuttuja oli raportoitu erityisesti Taka-Baikalian aluepiirissä, Etelä-Siperiassa sijaitsevassa Hakassian tasavallassa, Krasnojarskin aluepiirissä, Nižni Novgorodin alueella ja Baškortostanissa.[footnoteRef:120] Lokakuussa 2026 julkaistun barometrin mukaan 60 % syytetyistä asui Siperian ja Venäjän Kaukoidän piireissä. Raportin mukaan syytteet vähenivät jonkin verran vuoden kolmannella neljänneksellä, mikä voi johtua näiden alueiden ”kampanjan” hiipumisesta.[footnoteRef:121] [120:  Political Prisoners. Memorial 20.4. 2026, s. 8.]  [121:  Political Prisoners.  Memorial 7.10.2026, s. 11.  ] 

Memorial-projektin heinäkuussa 2026 julkaiseman barometrin mukaan tyypillisiä ovat ryhmäsyytteet, joissa useita toisiinsa liittyviä henkilöitä, usein perheenjäseniä, joutuu syytteeseen.[footnoteRef:122] [122:  Political Prisoners. Memorial 7.7.2026, s. 9.  ] 

Sovan kuukausittaisen seurannan mukaan Jehovan todistajia kohtaan raportoitiin seuraavat tuomiot tammi-elokuun aikana:
· Tammikuussa kuudelle Jehovan todistajalle annettiin neljä tuomiota; syytökset koskivat kiellettyjen Jehovan todistajien yhteisöjen toiminnan jatkamista. Lisäksi 3 Jehovan todistajaa joutuivat uusiksi osallisiksi rikosjutussa, joka aloitettiin jo syyskuussa 2025.[footnoteRef:123] [123:  Сова 4.2.2026. ] 

· Helmikuussa annettiin neljä tuomiota kuudelle Jehovan todistajalle heidän kiellettyjen yhteisöjensä toiminnan jatkamisesta. 7 Jehovan todistajaa on joutunut aiemmin aloitettujen rikosjuttujen osapuoliksi, ja heitä kohtaan aloitettiin uusia rikosjuttuja.[footnoteRef:124] [124:  Сова 3.3.2026.] 

· Maaliskuussa 4 Jehovan todistajaa sai tuomion. Jehovan todistajia kohtaan avattiin uusia rikosjuttuja.[footnoteRef:125] [125:  Сова 1.4.2026. ] 

· Huhtikuussa annettiin 5 tuomiota, jotka koskivat 10 Jehovan todistajaa, lisäksi Jehovan todistajia joutui syytetyiksi uusissa rikosjutuissa.[footnoteRef:126] [126:  Сова 5.5.2026.] 

· Toukokuussa 4 henkilöä tuomittiin Jehovan todistajien yhteisöjen toiminnan jatkamisesta.[footnoteRef:127] [127:  Сова 3.6.2026.] 

· Kesäkuussa 16 henkilöä tuomittiin Jehovan todistajien yhteisöjen toiminnan jatkamisesta, lisäksi Jehovan todistajia joutui syytetyiksi uusissa rikosjutuissa. Yksi henkilö sai tuomion ektremistisen aineiston laajamittaisesta levittämisestä (hallintolain 20.29. §)
hänen myytyään internetissä Jehovin todistajien kääntämää Raamattua.[footnoteRef:128] [128:  Сова 8.7.2026.] 

· Heinäkuussa 2 henkilöä tuomittiin Jehovan todistajien yhteisöjen toiminnan jatkamisesta ja Jehovan todistajia joutui syytetyiksi uusissa rikosjutuissa. Lisäksi muutama henkilö joutui osalliseksi aiemmin aloitetuissa rikosjutuissa.[footnoteRef:129] [129:  Сова 4.8.2026.] 

· Elokuussa 7 henkilöä tuomittiin Jehovan todistajien yhteisöjen toiminnan jatkamisesta ja Jehovan todistajia joutui syytetyiksi uusissa rikosjutuissa. Lisäksi yksi henkilö sai sakon hallintolain 20.29. §:n perusteella Jehovan todistajien kirjan myynnistä.[footnoteRef:130] [130:  Сова 2.9.2026. ] 

Yhteensä siis Sovan kuukausiraporttien mukaan tammi-elokuun aikana tuomion sai 55 Jehovan todistajaa (pois lukien 2 hallintolain perusteella annettua tuomiota).[footnoteRef:131]   [131:  Сова 4.2.2026; Сова 3.3.2026; Сова 1.4.2026; Сова 5.5.2026; Сова 3.6.2026; Сова 8.7.2026; Сова 4.8.2026; Сова 2.9.2026.] 

Forum 18 -järjestön 2026 julkaiseman artikkelin mukaan kaksi Jehovan todistajaa tuomittiin sakkoihin vuonna 2026 hallintolain 20.33. §:n (osallistuminen ei-toivotun järjestön toimintaan) nojalla heidän keskusteltuaan Telegram-kanavalla julkaistuissa vidoissa uskostaan käyttäen Pennsylvanian Watch Tower Bible and Tract Society -järjestön[footnoteRef:132] materiaaleja. Vuonna 2026 tuomittiin myös kaksi miestä, jotka olivat keskustelleet Telegram-kanavalla Jehovan todistajien uskosta. Yksi heistä oli väitetysti jakanut tietokoneensa ruudulta jw.org-sivuston sisältöä. Syyttäjä tulkitsi tämän aineiston käytöksi ja levittämiseksi ja siten osallistumiseksi Pennsylvanian Watch Tower Bible and Tract Society -järjestön toimintaan. Telegram-kanava ei Jehovan todistajien eurooppalaisen yhdistyksen mukaan ole virallisesti sidoksissa Jehovan todistajiin eikä kumpaankaan syytettyyn. Tietokoneeltaan jw.org-sivuston sisältöä jakanut mies todettiin syylliseksi. Artikkelin kirjoitusaikaan miehen valitusta ei ollut vielä käsitelty. Syyttäjät nostivat syytteen samasta rikoksesta myös toista miestä kohtaan, vaikka on epäselvää, mitä materiaalia hänen väitetään jakaneen tai osallistuiko hän vain siitä käytyyn keskusteluun. Oikeus totesi hänetkin syylliseksi vuonna 2026, eikä hänen valitustaan hyväksytty.[footnoteRef:133]   [132:  Jehovan todistajien pääkustantamo, joka tuottaa ja jakelee uskonnollista kirjallisuutta maailmanlaajuisesti sekä ylläpitää Jehovan todistajien jw.org-verkkosivustoa. Verkkosivusto kiellettiin Venäjällä ekstremistisenä vuonna 2015. Venäjän syyttäjänvirasto luokitteli Watch Tower -seuran ei-toivotuksi järjestöksi lokakuussa 2023, ja oikeusministeriö lisäsi sen ei-toivottujen järjestöjen rekisteriin saman vuoden marraskuussa. (Forum 18 31.8.2026.)]  [133:  Forum 18 31.8.2026.] 

Jehovan todistajien sivustolla elokuussa 2026 julkaistun uutisen mukaan Kuzminskin piirioikeus Moskovassa määräsi, että 123 Jehovan todistajien yhteisöille kuuluvaa kiinteistöä takavarikoidaan ja niiden omistusoikeus siirretään Venäjän valtiolle. Takavarikoidut kiinteistöt olivat Jehovin todistajien Itävallassa, Tanskassa, Suomessa, Alankomaissa, Portugalissa, Espanjassa ja Ruotsissa perustamien yhteisöjen omistuksessa.[footnoteRef:134] Sovan vuonna 2026 julkaiseman raportin mukaan Jehovan todistajien omaisuutta takavarikoitiin myös vuonna 2025. Kuten aiemmin, tuomioistuimet julistivat rakennusten lahjoitussopimuksia pätemättömiksi Jehovan todistajien järjestöjen yleisen toimintakiellon seurauksena. Esimerkiksi yksi tuomioistuin julisti pätemättömäksi vuonna 2017 tehdyn sopimuksen, jonka nojalla paikallinen Jehovan todistajien järjestö oli siirtänyt tontin ja rakennuksen omistusoikeuden Itävallassa toimivalle Jehovan todistajien järjestölle.[footnoteRef:135] [134:  Jehovah’s Witnesses 12.8.2026. ]  [135:  Sova 2.4.2026. Sovan vuotta 2024 käsittelevässä raportissa kerrotaan 4 takavarikosta 4 alueella. Kaikissa tapauksissa tuomioistuimet katsoivat, että omaisuuden lahjoitukset ulkomaisille Jehovan todistajien järjestöille olivat näennäisiä ja omaisuus takavarikoitiin valtiolle. (Sova 6.5.2025.)] 

Vaihtoehtoinen kansalaispalvelus
Venäläisen Prizyva k sovesti (ven. Призыва к совести) -järjestön helmikuussa 2026 julkaiseman vuotta 2025 koskevan raportin mukaan vaihtoehtoisen kansalaispalveluksen mielivaltaiset hylkäykset ovat lisääntyneet koko maassa. Toistamiseen vaihtoehtoista kansalaispalvelusta hakevien aseistakieltäytyjien hakemuksia ei toisinaan suostuttu käsittelemään, heitä yritettiin kutsua palvelukseen, ja joissakin tapauksissa heitä vastaan nostettiin rikosasioista ”laittomien kutsuntakirjeiden” noudattamatta jättämisen vuoksi. Joitakin aseistakieltäytyjiä tuomittiin palveluksen välttelystä. Raportin mukaan Venäjällä yhä useampi suorittaa kuitenkin vaihtoehtoisen kansalaispalveluksen. Poikkeuksena on Moskova, jossa vaihtoehtoiseen kansalaispalveluun pääseminen on yhä vaikeampaa ja järjestön tiedossa on vain muutama ihminen, joka on onnistunut tässä vuonna 2025.[footnoteRef:136] [136:  Призыва к совести päivitetty 17.2.2026. ] 

Forum 18 -järjestön heinäkuussa 2026 julkaisemassa artikkelissa kerrotaan, että Jehovan todistajien mukaan vuonna 2025 kielteiset päätökset vaihtoehtoisesta kansalaispalveluksesta olivat huomattavasti yleisempiä kuin myönteiset päätökset. Heidän mukaansa useimmat nuoret Jehovan todistajat eivät ilmoita avoimesti uskonnollista vakaumustaan hakiessaan vaihtoehtoista kansalaispalvelusta. Heidän mukaansa vuoden 2025 loppuun mennessä oli raportoitu neljästä rikosasiasta, jotka oli aloitettu Jehovan todistajia vastaan asepalveluksen välttelystä. Ainakin yksi tapaus on jo johtanut langettavaan tuomioon, ja langettavia tuomioita on annettu myös vuonna 2024 vireille tulleissa tapauksissa. Rangaistus oli 360 tuntia yhdyskuntapalvelua ja sakot, joiden suuruus oli enintään kuuden viikon keskipalkka. Artikkelissa mainitaan myös tapaus, jossa Jehovan todistaja oli saanut lokakuussa 2025 oikeuden vaihtoehtoiseen kansalaispalveluun 1,5 vuoden yrittämisen jälkeen.[footnoteRef:137]  [137:  Forum 18 27.7.2026.] 

Onko muista oikeudenloukkauksista raportoitu? 
Uskonnonvapaudesta raportoivan Forum 18 -järjestön maaliskuussa 2026 julkaiseman artikkelin mukaan yksityishenkilöt, mukaan lukien Jehovan todistajat, ovat toistuvasti kertoneet joutuneensa fyysisen väkivallan, epäinhimillisen kohtelun ja uhkailun kohteeksi poliisin, FSB:n, kansalliskaartin (ven. Росгвардия; translit. Rosgvardija) ja muiden valtion viranomaisten suorittamien ratsioiden aikana. Viranomaisten tiedetään ”kiduttaneen” pidätettyjä ja mielipidevankeja, mukaan lukien Jehovan todistajia, kuulustelujen aikana ja vankeuslaitoksissa. Tutkintavankeudessa ja rangaistussiirtoloissa mielipidevangit ovat myös vaarassa joutua muiden vankien pahoinpitelemiksi ja ”kidutetuiksi”, mitä vankiloiden henkilökunta saattaa sallia tai jättää huomiotta.[footnoteRef:138] [138:  Forum 18 18.3.2026.] 

Jehovan todistajien oman raportoinnin mukaan turvallisuusviranomaiset ovat pahoinpidelleet Jehovan todistajia kotietsintöjen ja ratsioiden yhteydessä.[footnoteRef:139] Tapauksista on raportoitu muun muassa vuosina 2023[footnoteRef:140], 2024[footnoteRef:141], 2025[footnoteRef:142] ja 2026[footnoteRef:143].   [139:  Европейская ассоциация Свидетелей Иеговы 23.12.2024; Forum 18 18.3.2026. Jehovan todistajien koteihin kohdistuneita ratsioita johtaa yleensä tutkintakomitea tai FSB, eli virastot, jotka yleensä vastaavat Jehovan todistajia koskevista tutkimuksista. Tällaisiin ratsioihin osallistuu usein kansalliskaartin aseistettuja joukkoja. (Forum 18 21.10.2025.)]  [140:  Европейская ассоциация Свидетелей Иеговы 15.12.2023.]  [141:  Европейская ассоциация Свидетелей Иеговы 23.12.2024; Европейская ассоциация Свидетелей Иеговы 6.12.2024; Европейская ассоциация Свидетелей Иеговы 6.3.2024.]  [142:  Forum 18 20.10.2025; Европейская ассоциация Свидетелей Иеговы 21.1.2025; Европейская ассоциация Свидетелей Иеговы 8.1.2026; Европейская ассоциация Свидетелей Иеговы 25.9.2025.]  [143:  Европейская ассоциация Свидетелей Иеговы 18.2.2026.] 

Jehovan todistajien eurooppalaisen yhdistyksen helmikuussa 2026 julkaiseman uutisen mukaan Dimitrovgradin kaupungissa Uljanovskin alueella tehtiin useita etsintöjä Jehovan todistajien kodeissa. Turvallisuusviranomaiset käyttivät voimaa vähintään kolmen perheen perheenjäseniä kohtaan ja yksi henkilö joutui sairaalaan. Uutisen mukaan turvallisuusviranomaiset kaatoivat yhden henkilön, joka loukkasi polvensa, ja hänen puolisoaan muun muassa lyötiin selkään. Puoliso vietiin FSB:n tiloihin, jossa häntä lyötiin uudestaan ja annettiin toistuvasti sähköiskuja. Henkilö myös pakotettiin allekirjoittamaan valmis lausunto, joka osoitti hänen syyllisyytensä ja jonka mukaan hän suostuu tekemään yhteistyötä tutkijoiden kanssa. Toisessa tapauksessa henkilölle ei annettu kuulusteluissa ruokaa, vettä eikä hänen tarvitsemiaan lääkkeitä noin 20 tuntiin.[footnoteRef:144] Myös Forum 18 -järjestö raportoi maaliskuussa 2026 tapahtumasta; he viittaavat artikkelissa samaan Jehovan todistajien yhdistyksen helmikuussa julkaisemaan uutiseen.[footnoteRef:145]  [144:  Европейская ассоциация Свидетелей Иеговы 18.2.2026.]  [145:  Forum18 18.3.2026.] 

Jehovan todistajien tammikuussa 2026 julkaiseman raportin mukaan vuonna 2025 tapahtui vähintään 8 tapausta, joissa Jehovan todistajia kohtaan kohdistettiin väkivaltaa ja julmaa kohtelua.[footnoteRef:146] Jehovan todistajien tammikuussa 2025 julkaiseman uutisen mukaan lainvalvontaviranomaiset pahoinpitelivät kaksi Jehovan todistaa kotietsintöjen yhteydessä Tšeljabinskin alueella.[footnoteRef:147] Jehovan todistajien yhdistyksen syyskuussa 2025 julkaiseman uutisen mukaan turvallisuusviranomaiset käyttivät etälamautinta Jehovan todistajaan kotietsinnän yhteydessä Saratovin kaupungissa.[footnoteRef:148] Hän oli yksi viidestä kaupungissa syyskuussa järjestetyissä ratsioissa pidätetystä Jehovan todistajista.[footnoteRef:149] Myös Forum 18 -järjestön lokakuussa 2025 julkaisemassa artikkelissa kerrotaan tapahtumista Jehovan todistajien julkaisemiin tietoihin viitaten.[footnoteRef:150] [146:  Европейская ассоциация Свидетелей Иеговы 8.1.2026.]  [147:  Европейская ассоциация Свидетелей Иеговы 21.1.2025.]  [148:  Европейская ассоциация Свидетелей Иеговы 25.9.2025. ]  [149:  Европейская ассоциация Свидетелей Иеговы 11.9.2025.]  [150:  Forum 18 20.10.2025.] 

Jehovan todistajien eurooppalaisen yhdistyksen joulukuussa 2024 julkaiseman raportin mukaan vuonna 2024 heidän tietoonsa tuli 4 tapausta, jossa turvallisuusviranomaiset syyllistyivät väkivaltaan.[footnoteRef:151] Esimerkiksi yhdistyksen maaliskuussa 2024 julkaiseman uutisen mukaan Omskissa tehdyissä etsinnöissä pahoinpideltiin kaksi henkilöä.[footnoteRef:152] Yhdistyksen joulukuussa 2024 julkaiseman uutisen mukaan tarkastuksia tehtiin 5.12. vähintään kahdeksassa Jehovan todistajien asunnossa Moskovassa ja Ljubertsyn kaupungissa Moskovan alueella. Yhdessä tapauksessa turvallisuusviranomaiset käyttivät voimakeinoja: he löivät yhtä uskovista päähän ja vatsaan ja mursivat hänen nenänsä.[footnoteRef:153]  Lisäksi yhdistyksen vuotta 2024 koskevassa raportissa kerrotaan vankilassa sattuneesta kidutustapauksesta, jossa uhrina oli Ahtubinskissa asuva tuomittu Jehovan todistaja. Muut vangit vaativat häntä paljastamaan samassa kaupungissa asuvien Jehovan todistajien nimet.[footnoteRef:154] Forum 18 -järjestön uutisen mukaan tapaus sattui vankilan terveydenhuollollisessa laitoksessa, jossa muut vangit pahoinpitelivät häntä, käyttivät etälamautinta ja kiduttivat häntä vedellä ja uhkasivat raiskata hänet.[footnoteRef:155] Jehovan todistajien joulukuussa 2023 julkaiseman uutisen mukaan etsinnän aikana Vladivostokissa yhtä henkilöä lyötiin kumipampulla.[footnoteRef:156] [151:  Европейская ассоциация Свидетелей Иеговы 23.12.2024. ]  [152:  Европейская ассоциация Свидетелей Иеговы 6.3.2024.]  [153:  Европейская ассоциация Свидетелей Иеговы 6.12.2024. ]  [154:  Европейская ассоциация Свидетелей Иеговы 23.12.2024. ]  [155:  Forum 18 20.6.2024. ]  [156:  Европейская ассоциация Свидетелей Иеговы 15.12.2023.] 

Jehovan todistajien eurooppalaisen yhdistyksen vuotta 2024 koskevan raportin mukaan vankien pitäminen ankarissa pidätysolosuhteissa[footnoteRef:157] rangaistussellissä[footnoteRef:158] (ven. штрафной изолятор, lyh. ШИЗО; translit. štrafnoi izoljator, lyh. ŠIZO), sellin tyyppisessä tilassa[footnoteRef:159] (ven. помещение камерного типа lyh. ПКТ; translit. pomeštšenije kamernogo tipa) ja yhtenäisessä sellin tyyppisessä tilassa[footnoteRef:160] (ven. единое помещение камерного типа lyh. ЕПКТ; translit. jedinoje pomeštšenije kamernogo tipa, lyh. EKPT) on yleinen käytäntö Jehovan todistajien tapauksissa. Sääntöjen mukaan vankia ei saa pitää tällaisessa tilassa yli 15 päivää[footnoteRef:161], mutta käytännössä rangaistusta jatketaan, joten uskovia pidetään ankarissa olosuhteissa kuukausien ajan. Raportin mukaan vangittujen Jehovan todistajien olosuhteita tiukennetaan usein keksittyjen sääntörikkomusten perusteella. Lisäksi vangeilta saatetaan evätä mahdollisuus lukea Raamattua. Raportissa kerrotaan myös tapauksesta, jossa keskusteleminen Jehovan todistajien uskomuksista vankilassa toi henkilölle uuden rikossyytteen.[footnoteRef:162] Memorial-projektin vuotta 2023 käsittelevässä raportissa todetaan, että joissakin rangaistusvankiloissa vangeille määrätään rangaistuksia, heidät sijoitetaan rangaistusselleihin ja heihin kohdistetaan muita painostustoimenpiteitä.[footnoteRef:163] Raportissa kerrotaan Jehovan todistajien tietoihin viitaten kahdesta tapauksesta. Yksi henkilö lähetettiin 5 kuukauden aikana rangaistusselliin neljä kertaa, siirrettiin sitten sellin tyyppiseen tilaan ja sen jälkeen ankariin pidätysolosuhteisiin. Hän ei myöskään saanut kaikkia sukulaisten lähettämiä kirjeitä. Mies siirrettiin toiseen rangaistussiirtolaan Surgutin kaupunkiin, jossa hänet lähetettiin ankaran pidätysolosuhteiden parakkeihin ja sen jälkeen sellin tyyppiseen tilaan. Jehovan todistajien mukaan häntä pidettiin jatkuvasti eristyssellissä ja lähetettiin säännöllisesti rangaistusselliin. Toisessa tapauksessa kerrotaan Altain aluepiirissä sijaitsevasta rangaistussirtolasta, jossa Jehovan todistajia pidettiin rangaistussellissä tai ankarissa pidätysolosuhteissa, sillä siirtolan sisäisten sääntöjen mukaan Jehovan todistajat eivät saa olla keskenään tekemisissä.[footnoteRef:164]  [157:  Yleisen ja tiukan turvallisuustason rangaistussiirtoloiden ankarat pidätysolosuhteet (ven. строгие условия содержания; translit. strogije uslovija soderžanija) ovat lisärangaistus. Tällaisissa olosuhteissa vanki ei voi liikkua esteettömästi rangaistussiirtolan alueella, hänet pidetään lukitussa sellissä ja ulkoiluaikaa on vähemmän. Lisäksi tuomituilla on oikeus vastaanottaa vähemmän paketteja, ja heille myönnetään vähemmän tapaamisia. Puhelut ovat mahdollisia vain äärimmäisissä tapauksissa. (ОВД-Инфо 5.4.2024.)]  [158:  Rangaistussellissä on kielletty esimerkiksi kaikki vierailut ja puhelinkeskustelut. Vanki saa ulkoilla tunnin kerran päivässä (Новая Газета Европа 29.9.2023). ]  [159:  Sellin tyyppinen tila sijaitsee rangaistussiirtolan alueella. Muodollisesti olosuhteet ovat hieman lievemmät kuin rangaistussellissä. Vangit saavat ulkoilla puolitoista tuntia päivässä ja Lyhytaikaiset tapaamiset läheisten kanssa ovat muodollisesti sallittuja kerran puolessa vuodessa, mutta hallinnon luvalla. (Новая Газета Европа 29.9.2023.)]  [160:  Yhtenäinen sellin tyyppinen tila on erillinen laitos. Tuomittu eristetään täysin sijoittamalla hänet eristysselliin. Näitä on yksi tai kaksi aluetta kohden. Vangeilla on oikeus kuuden kuukauden aikana vastaanottaa vain yksi paketti sekä päästä päivittäiselle ulkoilulle puolentoista tunnin ajaksi. Heillä on myös oikeus hallinnon luvalla lyhytaikaiseen tapaamiseen kerran puolessa vuodessa. (Новая Газета Европа 29.9.2023.)]  [161:  Lain mukaan rangaistussellissä voi olla enintään 15 vuorokautta ja sellityyppisessä tilassa vankeja voidaan pitää enintään 6 kuukautta (Новая Газета Европа 29.9.2023).]  [162:  Европейская ассоциация Свидетелей Иеговы 23.12.2024.]  [163:  Political Prisoners. Memorial 20.4.2024, s. 160.]  [164:  Political Prisoners. Memorial 20.4.2024, s. 160–161.  ] 

Memorial-projektin vuotta 2023 koskevassa raportissa todetaan, että muiden poliittisista syistä sorrettujen ryhmien joukossa Jehovan todistajat erottuvat joukosta korkeamman keski-ikänsä vuoksi. Vaikka vankiloissa tarjottavan lääketieteellisen avun ongelmat koskevat kaikkia vankeja, tämän ryhmän kohdalla ne voivat usein olla vakavampia korkean verenpaineen ja muiden ikääntymiseen liittyvien ongelmien vuoksi. Poliittisen asemansa vuoksi vangit voivat joutua jopa vielä ankarampiin olosuhteisiin rangaistusselleissä.[footnoteRef:165] Jehovan todistajien eurooppalaisen yhdistyksen vuosiraporteissa kerrotaan myös vammaisten ja vakavista sairauksista kärsivien Jehovan todistajien vangitsemisesta ja heidän saamistaan vankeusrangaistuksista.[footnoteRef:166] Esimerkiksi vuotta 2025 koskevassa raportissa todetaan, että raportin kirjoittamishetkellä rangaistussiirtoloissa ja tutkintavankeudessa on 36 vakavasti sairasta henkilöä ja asianmukaisen lääketieteellisen hoidon saaminen on usein mahdotonta näissä laitoksissa.[footnoteRef:167] Yhdysvaltain kansainvälisen uskonnonvapauskomission heinäkuussa 2025 julkaiseman raportin mukaan Venäjällä vangitut Jehovan todistajat kohtaavat uskonnollisen toiminnan kieltämistä, huonoa kohtelua ja törkeää terveydenhuollon laiminlyömistä.[footnoteRef:168]   [165:  Political Prisoners. Memorial 20.4.2024, s. 161. ]  [166:  Европейская ассоциация Свидетелей Иеговы 27.12.2023; Европейская ассоциация Свидетелей Иеговы 23.12.2024; Европейская ассоциация Свидетелей Иеговы 8.1.2026.]  [167:  Европейская ассоциация Свидетелей Иеговы 8.1.2026.]  [168:  USCIRF 7/2025, s. 4.  ] 

Yhdysvaltain kansainvälisen uskonnonvapauskomission raportin mukaan maaliskuussa 2025 67-vuotias Jehovan todistaja kuoli suorittaessaan kahden ja puolen vuoden vankeusrangaistusta uskonnollisen toiminnan vuoksi. Hänen perheensä mukaan vankilaviranomaiset eivät tarjonneet miehelle asianmukaista terveydenhuoltoa huolimatta hänen toistuvista käynneistään vankilan sairaalassa.[footnoteRef:169] OVD-Info kertoi kesäkuussa 2025 Jehovan todistajien tietoihin perustuen vakavista sairauksista kärsivästä Jehovan todistajasta, jota pidetään säännöllisesti rangaistussellissä ilman  juomavettä (hän saa aikataulun mukaisesti kuumaa vettä) tai pääsyä tarvitsemaansa terveydenhuoltoon.[footnoteRef:170] Jehovan todistajien eurooppalaisen yhdistyksen huhtikuussa 2024 julkaiseman artikkelin mukaan Stavropolin aluepiirissä sijaitsevassa rangaistussiirtolassa rangaistustaan kärsivää Jehovan todistajaa kohdellaan epäinhimillisesti ja hän ei saa asianmukaista lääketieteellistä hoitoa. Häntä oli pidetty toistuvasti rangaistussellissä muun muassa sen vuoksi, ettei hän suostunut pitämään Pyhän Yrjön nauhaa. Lisäksi hän ei saanut tarvitsemaansa lääkettä. Vuonna 2025 häntä oli pakotettu seisomaan yhtäjaksoisesti tuntikausia. Nainen pääsi hoitoon vasta kun hänen lakimiehensä soitti ambulanssin.[footnoteRef:171] Memorial-projektin elokuussa 2026 julkaiseman raportin mukaan Jehovan todistajat onnistuvat harvinaisissa tapauksissa välttämään terveyssyistä rangaistuksen suorittamisen. Raportissa viitataan Jehovan todistajien yhdistyksen sivustolla raportoituun tapaukseen, jossa vuoden 2025 joulukuussa 71-vuotias mies vapautettiin Novosibirskissa hänen oltuaan kolme vuotta vankilassa. Miehen terveys oli huonontunut merkittävästi hänen vapautustaan edeltävien kuukausien aikana. Mies kärsi kivusta ja korkeasta verenpaineesta, eikä hänen ruoansulatuksensa toiminut. Syksyllä 2025 hänellä todettiin syöpä.[footnoteRef:172] [169:  USCIRF 7/2025, s. 4.  ]  [170:  ОВД-Инфо 20.6.2025. ]  [171:  Европейская ассоциация Свидетелей Иеговы 1.4.2024.]  [172:  Political Prisoners. Memorial 8/2026, s.114.] 

Jehovan todistajien edustaja kertoo Reuters-uutistoimiston syyskuussa 2026 julkaisemassa artikkelissa, että 6 Jehovan todistajaa on tuomittu ekstremismiin liittyvästä toiminnasta Venäjällä. FSB:n ilmiantaja oli houkutellut heidät ansaan esittäen surevaa naista, joka etsi lohtua uskonnosta. Jehovan todistajien mukaan FSB on usein käyttänyt ilmiantajia soluttautuakseen rukouspiireihin ja tehdäkseen salaisia äänitallenteita saadakseen todistusaineistoa syytteiden nostamista varten.[footnoteRef:173] Myös Jehovan todistajien tammikuussa 2026 julkaisemassa raportissa todetaan, että lainvalvontaviranomaiset seuraavat Jehovan todistajia koko maassa muun muassa sellaisten agenttien avulla, jotka esittävät olevansa Raamatusta kiinnostuneita. He nauhoittavat salaa keskusteluja kuukausien tai joskus jopa vuosien ajan ja antavat sitten todistajanlausuntoja oikeudessa salaisina todistajina.[footnoteRef:174] [173:  Reuters 1.9.2026.]  [174:  Европейская ассоциация Свидетелей Иеговы 8.1.2026.] 

Jehovan todistajia useissa rikosoikeudenkäynneissä puolustanut lakimies kertoo Jehovan todistajien eurooppalaisen yhdistyksen vuotta 2025 koskevassa raportissa, että hänen vaikutelmansa on, että viranomaiset tutkivat niiden Jehovan todistajien perheenjäseniä, jotka ovat jo tutkinnan kohteena. Raportin mukaan vähintään 172 sortotoimien kohteeksi joutuneella Jehovan todistajalla on vähintään yksi sukulainen, joka on joutunut samaan tilanteeseen. Vuonna 2025 rikosjutut aloitettiin 4 avioparia kohtaan.[footnoteRef:175] Vuotta 2024 koskevan raportin mukaan niiden perheiden määrä, joissa useampi kuin yksi henkilö on joutunut uskonnon vuoksi  sortotoimien kohteeksi, on ylittänyt 80. Niistä vähintään 9 tapausta on  vuodelta 2024.[footnoteRef:176] Jehovan todistajien eurooppalaisen yhdistyksen edustaja Jaroslav Sivulski kertoo vuotta 2023 koskevassa raportissa, että myös ne perheenjäsenet, joita ei ole asetettu tutkinnan kohteeksi, joutuvan suoran tai epäsuoran painostuksen kohteeksi. Etsintöjen jälkeen turvallisuusviranomaiset kuulustelevat heitä ja uhkaavat sukulaisen tai heidän itsensä vangitsemisella, ellei kuulusteltava anna tutkinnalle tarvittavia todistuksia omaa läheistään ja tämän uskonveljiä vastaan. Heitä pyydetään tekemään salaa ääni- ja videotallenteita uskonnonharjoittamisesta. Hänen mukaansa toinen tapa kohdistaa epäsuoraa painostusta sukulaisiin on kieltää tapaamiset vankilassa olevien perheenjäsenten kanssa.[footnoteRef:177] [175:  Европейская ассоциация Свидетелей Иеговы 8.1.2026.]  [176:  Европейская ассоциация Свидетелей Иеговы 23.12.2024.]  [177:  Европейская ассоциация Свидетелей Иеговы 27.12.2023.] 

Lähteet
Forum 18 
31.8.2026. RUSSIA: Prosecutions for cooperation with "undesirable organisations". https://www.forum18.org/archive.php?article_id=3067 (käyty 29.9.2026).
27.7.2026. RUSSIA: "Nationwide rise in arbitrary denials of alternative service". https://www.forum18.org/archive.php?article_id=3060 (käyty 30.9.2026).
18.3.2026. RUSSIA: Handcuffed, stripped, beaten, "repeatedly subjected to electric shocks". https://www.forum18.org/archive.php?article_id=3036 (käyty 24.9.2026).
27.2.2026. RUSSIA: Revocation of citizenship after extremism convictions "gaining momentum". https://www.forum18.org/archive.php?article_id=3033 (käyty 25.9.2026).
21.10.2025. RUSSIA: More long jail sentences, removals of citizenship. https://www.forum18.org/archive.php?article_id=3008 (käyty 25.9.2026).
20.10.2025. RUSSIA: Another Jehovah's Witness tortured during arrest. https://www.forum18.org/archive.php?article_id=3007 (käyty 25.9.2026).
20.6.2024. RUSSIA: Who ordered torture of Jehovah's Witness prisoner of conscience? https://www.forum18.org/archive.php?article_id=2916 (käyty 25.9.2026).
13.3.2024. RUSSIA: Religious freedom survey, March 2024. https://www.forum18.org/archive.php?article_id=2897 (käyty 28.9.2026).
Jehovah’s Witnesses 12.8.2026. Russian Authorities Seize 123 Properties Owned by Jehovah’s Witnesses https://www.jw.org/en/news/region/russia/Russian-Authorities-Seize-123-Properties-Owned-by-Jehovahs-Witnesses/ (käyty 24.9.2026).
Maahanmuuttovirasto / Maatietopalvelu 
16.1.2023. Venäjä / Jehovan todistajien tuomiot ja oikeudenloukkaukset kesän 2022 jälkeen [kyselyvastaus]. Saatavilla Tellus-maatietokannassa: https://maatieto.migri.fi/base/2724d19a-5460-485d-bff8-6cd8f75f86d5/countryDocument/5a9b4b1e-c0c6-4c11-a418-d4a5266c12e4 (käyty 17.9.2026).
23.6.2022. Venäjä / Jehovan todistajien tilanne Venäjällä 2022 - päivitys [kyselyvastaus]. Saatavilla Tellus-maatietokannassa: https://maatieto.migri.fi/base/2724d19a-5460-485d-bff8-6cd8f75f86d5/countryDocument/4c63afac-f7e2-4097-a85b-075fc63cce83  (käyty 17.9.2026).
OVD-Info [päiväämätön]. How Russia Persecutes Jehovah’s Witnesses. Live Data. https://ovd.info/en/pulse/jehovah-witnesses (käyty 8.10.2026).
Political Prisoners. Memorial 
8/2026. Political Prisoners and Political Repression in Russia in 2025. https://memopzk.org/wp-content/uploads/2026/07/en-annual-report-2025o.pdf (käyty 7.10.2026).
10.7.2026. Barometer of Repression. Q3 2026. https://memopzk.org/wp-content/uploads/2026/10/en-barometer-of-repression-q3-2026.pdf  (käyty 7.10.2026).
7.7.2026. Barometer of Repression. Q2 2026. https://memopzk.org/wp-content/uploads/2026/07/en-barometer-of-repression-q2-2026.pdf (käyty 6.10.2026).
20.4. 2026. Barometer of Repression. Q1 2026. https://memopzk.org/wp-content/uploads/2026/04/en-barometer-of-repression-q1-2026.pdf (käyty 6.10.2026).
21.5.2025. Political Prisoners and Political Repression in Russia in 2024. https://memopzk.org/wp-content/uploads/2025/07/memorial-2025-eng.pdf  (käyty 6.10.2026).
20.4.2024. Political Prisoners and Political Repression in Russia in 2023.  https://memopzk.org/wp-content/uploads/2024/09/political-prisoners-and-political-repression-in-russia-in-2023.pdf (käyty 6.10.2026).
Reuters 1.9.2026. Jehovah's Witnesses say six believers sentenced in Russia on evidence from 'bereaved' informant. https://www.reuters.com/world/jehovahs-witnesses-say-six-believers-sentenced-russia-evidence-bereaved-2026-09-01/ (käyty 24.9.2026).
Sova 
20.5.2026. Counter-Extremism in 2025: Regulation of Public Speech and Organized Activity. https://www.sova-center.ru/en/misuse/reports-analyses/2026/05/d47137/#jw (käyty 18.9.2026.
2.4.2026. Challenges to Freedom of Conscience in Russia in 2025. https://www.sova-center.ru/en/religion/publications/2026/04/d47134/ (käyty 5.10.2026).
29.8.2025. Counter-Extremism in 2024: Regulation of Public Speech and Organized Activity. https://www.sova-center.ru/en/misuse/reports-analyses/2025/08/d47115/#_Toc203218352 (käyty 18.9.2026). 
6.5.2025. Challenges to Freedom of Conscience in Russia in 2024. https://www.sova-center.ru/en/religion/publications/2025/05/d47105/ (käyty 12.10.2026).
2.5.2024. Inappropriate Enforcement of Anti-Extremist Legislation in Russia in 2023. https://www.sova-center.ru/en/misuse/reports-analyses/2024/05/d47076/ (käyty 18.9.2026). 
USCIRF (United States Commission on International Religious Freedom) 
3/2026. 2026 Annual Report - Russia Chapter. https://www.uscirf.gov/sites/default/files/2026-03/USCIRF%202026%20Annual%20Report%20Russia.pdf (käyty 5.10.2026).
7/2025. Russia’s Persecution of Religious Groups and FoRB Actors. https://www.uscirf.gov/sites/default/files/2025-06/2025%20Russia%20Country%20Update%20FINAL.pdf (käyty 5.10.2026).
3/2025. 2025 Annual Report - Russia Chapter. https://www.uscirf.gov/sites/default/files/2025-04/Russia%202025%20USCIRF%20Annual%20Report.pdf  (käyty 5.10.2026).
5/2024. 2024 Annual Report - Russia Chapter. https://www.uscirf.gov/sites/default/files/2024-05/Russia.pdf (käyty 5.10.2026).
USDOS (United States Department of State) 26.6.2024. RUSSIA 2023 INTERNATIONAL RELIGIOUS FREEDOM REPORT. https://www.state.gov/wp-content/uploads/2024/05/547499-RUSSIA-2023-INTERNATIONAL-RELIGIOUS-FREEDOM-REPORT.pdf (käyty 5.102026).
**** 
Европейская ассоциация Свидетелей Иеговы [Jevropeiskaja assotsiatsija Svidetelei Ijegovy]
18.2.2026. Обыски и пытки в Димитровграде — госпитализирован пожилой верующий. https://jw-russia.org/news/2026/02/181458.html (käyty 2.10.2026).
8.1.2026. Тысяча лет за веру. Репрессии против Свидетелей Иеговы: итоги 2025 года. https://jw-russia.org/news/2026/01/071621.html (käyty 22.9.2026).
25.9.2025. Удары электрошокером во время обыска в Саратове. Семья пострадавшего требует расследовать преступление. https://jw-russia.org/news/2025/09/241447.html (käyty 2.10.2026).
11.9.2025. Пятеро верующих арестованы после рейда против саратовских Свидетелей Иеговы. https://jw-russia.org/news/2025/09/110833.html (käyty 2.10.2026).
21.1.2025. Обыски, допросы с применением силы и задержания — в Озёрске прошел рейд против Свидетелей Иеговы. https://jw-russia.org/news/2025/01/211608.html (käyty 2.10.2026).
23.12.2024. «Сажают меньше, но жестче». Репрессии против Свидетелей Иеговы: итоги 2024 года. https://jw-russia.org/news/2024/12/230900.html (käyty 18.9.2026).
6.12.2024. Новая волна обысков у Свидетелей Иеговы в Москве и области. https://dgoj30r2jurw5.cloudfront.net/news/2024/12/061716.html (käyty 2.10.2026).
13.8.2024. С какими ограничениями сталкиваются преследуемые в России Свидетели Иеговы? https://jw-russia.org/news/about/faq/8.html#toc-shizo (käyty 28.9.2026).
1.4.2024. Анна Сафронова подвергается жестокому обращению в колонии. https://jw-russia.org/news/2025/03/271520.html (käyty 2.10.2026).
6.3.2024. Массовые обыски и допросы в Омске. Возбуждено уголовное дело за веру, задержаны двое. https://jw-russia.org/news/2024/03/061606.html (käyty 2.10.2026).
27.12.2023. Свидетели Иеговы под гнетом репрессий. Итоги 2023 года. https://jw-russia.org/news/2023/12/271308.html (käyty 18.3.2026).
15.12.2023. Во Владивостоке прошли обыски у верующих. Один избит, другой арестован. https://jw-russia.org/news/2023/12/150942.html (käyty 2.10.2026).
 [päiväämätön]. Узники совести. https://jw-russia.org/prisoners/index.html#layout=people&case_initiated=2026-01-01-2026-09-09 (käyty 12.10.2026).
Новая Газета Европа [Novaja Gazeta Jevropa] 29.9.2023. СУС, ПКТ и ЕПКТ. https://novayagazeta.eu/articles/2023/09/29/sus-pkt-i-epkt (käyty 8.10.2026).
ОВД-Инфо [OVD-Info]
20.6.2025. Осужденного Свидетеля Иеговы регулярно водворяют в ШИЗО, где нет доступа к питьевой воде. https://ovd.info/express-news/2025/06/20/osuzhdennogo-svidetelya-iegovy-regulyarno-vodvoryayut-v-shizo-gde-net (käyty 1.10.2026).
5.4.2024. Осужденного Свидетеля Иеговы из Благовещенска перевели на строгие условия содержания в колонии. https://ovd.info/express-news/2024/04/05/osuzhdennogo-svidetelya-iegovy-iz-blagoveshchenska-pereveli-na-strogie (käyty 2.10.2026).
Призыва к совести [Prizyva k sovesti] päivitetty 17.2.2026. Борьба за право не воевать в 2025 году. https://instructions.peaceplea.org/2025/#ags (käyty 30.9.2026).
Сова [Sova]

2.9.2026. Антиэкстремистское правоприменение в августе 2026 года. https://www.sova-center.ru/misuse/publications/2026/09/d54444/ (käyty 22.9.2026).

4.8.2026. Антиэкстремистское правоприменение в июле 2026 года. https://www.sova-center.ru/misuse/publications/2026/08/d54288/ (käyty 22.9.2026).

8.7.2026. Антиэкстремистское правоприменение в июне 2026 года. https://www.sova-center.ru/misuse/publications/2026/07/d54095/ (käyty 22.9.2026).

2.6.2026. Антиэкстремистское правоприменение в мае 2026 года. https://www.sova-center.ru/misuse/publications/2026/06/d53881/ (käyty 22.9.2026).

5.5.2026. Антиэкстремистское правоприменение в апреле 2026. https://www.sova-center.ru/misuse/publications/2026/05/d53650/ (käyty 22.9.2026).

8.4.2026. Антиэкстремизм в 2025 году: регулирование публичных высказываний и организованной деятельности. https://www.sova-center.ru/misuse/publications/2026/04/d53476/ (käyty 18.9.2026).

1.4.2026. Антиэкстремистское правоприменение в марте 2026 года. https://www.sova-center.ru/misuse/publications/2026/04/d53431/ (käyty 22.9.2026).

3.3.2026. Антиэкстремистское правоприменение в феврале 2026 года. https://www.sova-center.ru/misuse/publications/2026/03/d53199/ (käyty 22.9.2026).

8.2.2026. Антиэкстремистское правоприменение в январе 2026 года. https://www.sova-center.ru/misuse/publications/2026/02/d53033/ (käyty 22.9.2026).

14.7.2025. Антиэкстремизм в 2024 году: регулирование публичных высказываний и организованной деятельности. https://www.sova-center.ru/racism-xenophobia/publications/2025/07/d51902/#_Toc203218352 (käyty 17.9.2026).

18.3.2024. Неправомерное применение антиэкстремистского законодательства в России в 2023 году. https://www.sova-center.ru/misuse/publications/2024/03/d49483/ (käyty 17.9.2026).

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

